Nr.808/21.01.2025

REFERAT DE APROBARE,

	Subsemnatul Dincă Florin-Ionuț, primar al orașului Boldeşti-Scăeni, supun spre analiza şi aprobarea Consiliului Local “Proiectul de Hotărâre privind alegerea preşedintelui de şedinţă pentru lunile februarie-aprilie 2025”.
În baza OUG nr. 57/2019 privind Codul administrativ, cu modificările şi completările ulterioare, vă prezentăm următoarele: 
	Potrivit art. 123 alin. (1) din OUG nr. 57/2019 privind Codul administrativ consiliul local alege dintre membrii săi un preşedinte de şedinţă, pe o perioadă de cel mult 3 luni, care are următoarele atribuţii :
	a) conduce şedinţele consiliului local;
b) supune votului consilierilor locali proiectele de hotărâri şi anunţă rezultatul votării, cu precizarea voturilor pentru, a voturilor împotrivă şi a abţinerilor numărate şi evidenţiate de secretarul general al unităţii/subdiviziunii administrativ-teritoriale în procesul-verbal al şedinţei;
c) semnează procesul-verbal al şedinţei;
d) asigură menţinerea ordinii, în condiţiile regulamentului de organizare şi funcţionare a consiliului local;
e) supune votului consilierilor locali orice problemă care intră în competenţa de soluţionare a consiliului local;
f) aplică, dacă este cazul, sancţiunile prevăzute la art. 233 alin. (1) sau propune consiliului aplicarea unor asemenea sancţiuni, după caz;
g) îndeplineşte alte atribuţii prevăzute de lege, de regulamentul de organizare şi funcţionare a consiliului local sau alte însărcinări date de către consiliul local.
În perioada noiembrie-decembrie 2024 și ianuarie 2025, ședinţele de consiliu au fost prezidate de către domnul consilier local Tănăsescu Stelian Horațiu, ales preşedinte de şedinţă prin H.C.L. nr.  146/12.11.2024.
	Faţă de cele mai sus precizate, propun alegerea preşedintelui de şedinţă pentru lunile februarie-aprilie 2025.
În speranţa aprobării, vă mulţumesc anticipat !

